
	1.
	Noteikumu (grozījumu) projekts
 Grozījumi Ministru kabineta 2021. gada 30. novembra noteikumos Nr. 776 "Valsts un Eiropas Savienības atbalsta piešķiršanas kārtība atklātu projektu konkursa veidā pasākumā "Ieguldījumi materiālajos aktīvos" 2014.–2020. gada plānošanas perioda pārejas laikā 2021. un 2022. gadā"
	Iebildums
Nepieciešams precizētu jaunputnu novietņu statusu. Pēc 35. punkta esošajā redakcijā un 10. pielikuma jaunās redakcijas tā ir atbilstoša aktivitāte, bet pēc 2. un 4. pielikuma nav, jo tur tehniski ir atrunāta tikai dējējvistu novietņu jaunbūve.


Ir nepieciešams iekļaut arī jaunputnu novietnes.
Piedāvātā redakcija
-
	Anna Ērliha

	2.
	Noteikumu konsolidētā versija
52.1. šo noteikumu 1.1. apakšpunktā minētajā apakšpasākumā maksimālais attiecināmo izmaksu apmērs ir 1 000 000 euro. Atbalsta pretendentam, kura ieņēmumi no lauksaimnieciskās darbības pārsniedz 50 procentus no kopējiem ieņēmumiem, attiecībā uz būvju būvniecību un pārbūvi minēto summu atbilstoši šo noteikumu 10. pielikumam var palielināt par izmaksātās darba algas un ar to saistīto darbaspēka nodokļu un nodevu kopsummu pēdējos divos gados, bet nepārsniedzot 2 000 000 euro;
	Priekšlikums
Priekšlikuma skaidrojums:
Ņemot vērā šīs tiesību normas ieviešanas mērķi (kas tika formulēts tiesību akta iepriekšējās redakcijas anotācijā) – noteikt papildu nosacījumus par iespēju palielināt maksimālās attiecināmo izmaksu summas projektos, kuru īstenošana var prasīt lielākos ieguldījumus, tiesību akta 52.1.punktu nepieciešams papildināt ar precizējumu, ka izmaksātās darba algas un ar to saistīto darbaspēka nodokļu un nodevu kopsummā ietilpst ne tikai minētās summas, ko izmaksājis pats atbalsta saņēmējs paša nodarbinātajiem darbiniekiem, bet arī šīs izmaksātās summas uzņēmumu koncerna ietvaros, kurā ietilpst atbalsta saņēmējs.  Nepieciešamību pēc šāda precizējuma izriet no tā, ka tiesību normā jāparedz skaidrs priekšraksts situācijām, kad atbalsta saņēmējs darbojas uzņēmumu koncerna ietvaros, kur atbalsta saņēmēja atbalstāmā darbība tiek nodrošināta ar citu koncerna uzņēmumu palīdzību (tajā skaitā, izmantojot šo citu uzņēmumu darbinieku darbu). Šis precizējums ļauj taisnīgi un pamatoti attiecināt nosacījumu par iespēju palielināt maksimālās attiecināmo izmaksu summas tādiem atbalsta saņēmējiem, kuru darbība tiek nodrošināta ar cita, koncernā ietilpstošā uzņēmuma darbinieku darbu, un kuru darba algu šāds atbalsta saņēmējs faktiski netieši apmaksā, norēķinoties ar šo saistīto uzņēmumu. Pie tam, atzīmējams, ka norma precizētajā redakcijā neļautu attiecināt šādu nosacījumu uz jebkuru saistīto uzņēmumu, jo satur nosacījumu, ka citu subjektu izmaksātajai darba algai un ar to saistītajiem nodokļiem un nodevām jābūt tieši un vienīgi saistītiem ar konkrēta atbalsta pretendenta lauksaimnieciskās darbību nodrošināšanu.
Jāņem vērā, ka šī brīža normas redakcija nekonkretizē darba algas un ar to saistīto darbaspēka nodokļu un nodevu kopsummas izmaksātājsubjektu, šādi pieļaujot jau tagad interpretācijas ceļā attiecināt to arī uz uzņēmumu koncerna gadījumiem, taču tas vienlaicīgi rada nedrošības, nestabilitātes risku šīs normas piemērošanā. Lai šādu risku izslēgtu, ir veicams minētais precizējums.
 
Piedāvātā redakcija
“52.1. ... Atbalsta pretendentam, kura ieņēmumi no lauksaimnieciskās darbības pārsniedz 50 procentus no kopējiem ieņēmumiem, attiecībā uz būvju būvniecību un pārbūvi minēto summu atbilstoši šo noteikumu 10. pielikumam var palielināt par izmaksātās darba algas un ar to saistīto darbaspēka nodokļu un nodevu kopsummu pēdējos divos gados, tajā skaitā uzņēmumu koncerna, kurā ietilpst atbalsta pretendents, ietvaros izmaksāto darba algu un ar to saistītos darbaspēka nodokļus un nodevas tiktāl, ciktāl tie tieši un nedalīti saistīti ar atbalsta pretendenta lauksaimnieciskās darbības nodrošināšanu..."
 
	Anna Ērliha

	3.
	Noteikumu konsolidētā versija
 Klimata pārmaiņu mazināšanas un pielāgošanās, kā arī vides aizsardzības ieguldījumi 4.1. "Atbalsts ieguldījumiem lauku saimniecībās"
	Priekšlikums
Lūdzu papildināt punktu.
Piedāvātā redakcija
2. pielikums, 4. punkts, sadaļa lopkopība:
Emisiju mazinošās lopkopības novietnes būvniecība vai pārbūve, ietverot emisiju mazinošus elementus (slīpā grīda ar urīna savākšanas renēm ejās, kūtsmēslu krātuve zem novietnes, speciālās redeļu grīdas vai siltinātie jumti, kūtsmēslu biežas izvākšanas konveijeru sistēmas mājputnu novietnēs)

Rekuperācijas sistēmas izbūve

Paaugstinātām labturības prasībām piemērotu jaunu novietņu būvniecība vai pārbūve vai novietņu aprīkošana ar uzlabotas labturības (brīvās turēšanas sistēmas) novietnes aprīkojumu mājputnu turēšanai, tostarp ventilācija, gaisa mitrināšana, guļvietu labiekārtošana, nodrošinot liellopu nepiesieto turēšanu, atsevišķu, nodalītu boksu ierīkošanu slimajiem dzīvniekiem, dējējvistu vai to jaunputnu turēšanu brīvajā veidā, samazinātu cūku blīvumu uz aizgaldu platībām, nodrošinot pakaišu izmantošanu

Pastaigu laukumu izveide

Ganību ierīkošana (aploki) pagarinātai vai porcijveida ganīšanai – elektriskie gani, dzirdināšanas un piebarošanas aprīkojums

Skābbarības uzglabāšanas laukumu un tranšeju izbūve

Cietmēslu vai kompostēšanas laukumu izbūve vai pārbūve
	Anna Ērliha

	4.
	Noteikumu konsolidētā versija
 Pielikuma saturu skatīt dokumentā
	Priekšlikums
Lūdzu papildināt:
Piedāvātā redakcija
4. pielikums, 5.punkts "Pieteiktā projekta mēŗkis": Dējējvistu vai dējvistu jaunputnu novietņu jaunu mītņu būvēšana vai  aprīkošana ar uzlabotas labturības turēšanas aprīkojumu, vai esošo rekonstrukcija uz brīvo turēšanas veidu (tostarp kūtī)
	Anna Ērliha



